prsteni objem črne in vlažne domovine

pesmi

Gregor Podržaj

(spisano v letih 1990 – 2010)

Izdano v samozaložbi preko Smashwords.

Ljubljana, 2016

Copyright 2016 Gregor Podržaj

ISBN: 978 131 09509 3 3 (Smashwords)

ISBN: 978 961 93989 0 6 (Podržaj)

Naslovnica je delo avtorja. / Cover by the author.

__________________________________________________

CIP - Kataložni zapis o publikaciji

Narodna in univerzitetna knjižnica, Ljubljana

821.163.6-1(0.034.2)

PODRŽAJ, Gregor, 1972-

Prsteni objem črne in vlažne domovine [Elektronski vir] : pesmi : (spisano v letih 1990-2010) / Gregor Podržaj. - El. knjiga. - Ljubljana : [samozal.] G. Podržaj, 2016

Način dostopa (URL): https://www.smashwords.com/books/view/607188

ISBN 978-961-93989-0-6 (ePub)

283825152

__________________________________________________

Izdano v samozaložbi preko Smashwords. Opombe o avtorstvu:

Hvala za dolpoteg te svobodne izdaje elektronske knjige. Čeprav je svobodna, je vseeno avtorsko delo in naj bi kot tako, ne bilo reproducirano, kopirano in distribuirano, tako za pridobitne kot tudi nepridobitne namene. V kolikor vam je bilo prebiranje v zadovoljstvo, lahko priporočite prijateljem, da si dol potegnejo lastno kopijo iz Smashwords.com, kjer lahko poiščejo tudi ostala dela tega avtorja. Mir in dobro.

Publyshed by Gregor Podržaj at Smashwords. License Notes:

Thank you for downloading this free ebook. Although this is a free book, it remains the copyrighted property of the author, and may not be reproduced, copied and distributed for commercial or non-commercial purposes. If you enjoyed this book, you may encourage your friends to download their own copy at Smashwords.com, where they can also discover other works by this author. Thank you for your support.

POGLED

pogled gleda pogled

tvoj pogled

strmo v nebo

nepremično

edino

prsti zašumijo ob veke

in trepalnice

zadnja kaplja pade

čutim ko se hladiš

potem si obrišem čelo

ko bi vsaj nehalo deževati

premišljam kje si sedaj

saj ne moreš kar oditi?

MATERIALI

materializacija sanj

so mrtve podgane

kovinskih kosti

z grozo se zazreš vanj

a se mi ne pustiš

ne pustiš zmesti

golob lepljivo strjenih peruti

OTOŽNO

tako otožno izpade

ta najina svoboda

poznava se le skozi

skupaj preživete sanje

mladost je nevarna

sva nekje slišala in se

smejala

se spominjaš?

V JARKIH

veš, da moraš počakati,

če vidiš da trepetam,

za vsak trenutek;

za vsak trepet;

za vsak slučaj;

in tiho šepniti:

v nebesih je vse v redu.

Bog pa ne ve, da umirava!

glas, kot nastrgan žefran

iz pip - dotalnih zadetkov ušesa,

polega me v mehkobo

natrganih listov cvetov,

ki si jih skrbno položila.

medtem ko si jim nežno

vratove zavila.

NEKA DAVNA

neka davna ljubezen

tistih nekaj minut

spletenih v kite večera

nekdo bi vedel, si zapomnil

njen obraz

zbledi v blišču vetra

HLADNO

hladen znoj

mraz, ki se v valovih

razširja po telesu

na praznini 'z dna želodca

plešejo se vrtijo

v počasnem ritmu utripa srca

misli o temi

edine so tako lahke

da obstanejo

pa tako težke

valovi so, ki so me dajali spat

zdaj pa mi dihat ne puste

hladne

ŽIVLJENJE, TI

počasna smrt

kot pijavka

staro rano odpira

in se

vanjo zažira

SI VIDEL?

si videl?

na kupe mrtvih ptičev

sprijetih peruti

že od daleč je smrdelo po

naftni crkovini

si videl?

tekli so, ne da bi se kdorkoli obrnil

in videl drugega sebe

grozne kilometrske sence

so bili njihovi drugi

v krčih spačeni obrazi

ko so se plazili čez mesta

da lahko od daleč si videl

si videl?

SVET

rdeče je tvoje srce

in oranžne so luči, ki me peljejo

do tebe, do te rdečine

tvojih las.

krvave so tvoje laži

s katerimi me hraniš, omamljaš

krvavo jih potrebujem

in sem odvisen od njih.

zabredel sem vate

SRAKA

kot krvava pajčolanasta dlaka

drvi po živcih

ta slepa novica se mi v misli pretaka

plahutajočih kril

ta kričeče utopljena sraka

VRAČAM SE

ozke, črno tlakovane

vijoč se v spokojnosti

tihi botri noči

upočasnim korak

da še stopinje oneme

srce se umirja

in ko se zavem

je za mano

procesija svatov in družic v belem

ostalo bo tu

ozrem se z nasmehom

in vedno znova se vračam

po mir in srce

v polnočnem plesu

rumene lune

ki se

poslavlja

TIHO

tiho se spušča med oblake

še minuto, dve

in že bom spal

nežno, prosim le

nežno me zaziblji

v sen

trudim se

trudiš se ti?

brat moj

PLES

ritem

noč

naključno posejane luči

rišejo onkraj, ko plešejo z mano

zibljem se

sem ter tja

sunkoma stresam navlako stoletij

luščim sedimente laži

pod katerimi se skriva

tisti en utrip

en nasmeh

eno sonce

en pogreb

ODHAJAVA

počasi me oblečeš

na koncu plašč

kot noč me zakrije

izda te žalosten pogled

odhajava, vedno odhajava

kot veter pometava prah

iz zakotnih ulic

kjer se ne uspeva 'zgubit

ADIJO!

čez cesto

tam preko

so zavijale in tulile

zlasane, do krvi opraskane

ohriple babnice

adijo!

PRSTENI OBJEM

črne oči, sij črnine

vpija jutranjo zarjo

polega jo nazaj v posteljo noči

zapira okna in vrata

kot oglje črn sij

grize in golta

vse okoli mene

s črnimi izbljuvki

prelepljeno in okrašeno

črni rojstni dan, črno novo leto

črna poroka ob črni maši

črne priče, prsteni objem

črne in vlažne domovine

NA POL POTI

ostala sva tam, nekje na pol poti

posuta s pepelom

med nama pa je obviselo neizgovorjeno vprašanje

zakaj

še vedno se včasih zalotim

ko me spreleti isto

kako me zaziblje slabost

sam

odšel sem z vozlom v želodcu

ti pa si mi žalostno pokimala

v slovo

TAVAM

za dva tedna se zaprem v sobo

ne zdržim

za dva tedna grem med ljudi

ne zdržim

čutim kako mi v kolenih

počasi rastejo špine

kako se koža trdi, suši

in jo začenjajo poraščati lišaji

kako imam vedno bolj zaprte oči

da imam njegove oči

ker on zdaj miži

ZDOLGOČASEN GNEV BOŽJI

prazni listi v vetru smrad

gnev bogov zdolgočasen visi

na obronkih večera

senca se potuhnjeno plazi

nekje za hrbtom zašumi

obljuba o hitrem koncu

zavozlano drobovje

kot drevo

požagana noč

pada

STISKAM PESTI

sneg beži pred jeznimi žarki sonca

lanska suša se maščevalno vrača

srbečica kosti ne jenja

hrepenenje

bolečina ne mine

do kolen vgreznjen v žlobodro časa

stiskam zobe, da poka

kremžim obraz

da ves presušen pada skupaj

kot pozabljena fuk-cota

stiskam pesti

ko čakam da popusti

V ČRNE BRAZDE

v črne brazde 'zorane

svoje črne kljune

zabadajo

vrane

v črne jame 'zkopane

mladeničev rakve

polagajo

rane

za črne duri 'zklesane

prečrne se duše

zatekajo

same

ZLAGAN

izpraskan in zlagan

mast curkoma iz šopov las

solze, kot kamenje

obrnjeno drobovje

golo preživetje

ralzito preko razbeljenih skal

posušene skrbi daleč v vetru

BIČ

pod slapom besed - umaknjen

nem široko odprtih oči

v pršu tvojih besed

začuden privlačim tvojo jezo

ne dajoč ti odgovorov te potiskam

v dvigovanje pesti

puščajoč da si odgovore daješ sama

v krvi rišeš mi jih z bičem na hrbet

HLADNE NOČI

sive vrečke, pod sivimi lasmi

šopi skrbi.

prazne kašče, za votlimi obljubami

hladne noči.

v sivem jutru, ko padaš loviš se

za drzne laži.

ORJEMO

svet se poraja v skupku moči

v tropu volkov se jagnje rodi

v strahu mogočnem zaorje v temi

njih pesem izliva se v reke krvi

ROKE

roke - kot narejene - kot rojene

da primejo - da se držijo

držimo se - z jeziki se zapletamo

misleč da je res. ni res!

res je

prepleteni obupano kričimo

se praskamo, priklenjeni bežimo

ZDOLGOČASEN

zdolgočasen spremljam

usklajenost tvojih gibov

skladnost udov

milino tvojega obraza

kot si hitro prišla

tako hitro tudi izgineš

težke noge ustavljajo željo

in rojevajo sen

ODHAJAM

obešen. vrnjen. pouporabljen.

zmečkan. obrabljen. zamaščen.

prazen. obrnjen od notri na ven.

polit, odpit, pregriznjen, izbljuvan,

namaziljen odhajam.

PONOVNO

ko red je gnil in rep je glavo

obrnem se in me ni tu

napaka napako prisili v stavo

izgubim zato iščem v novem te snu

###